|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Pravilnika o izmjenama i dopunama Pravilnika o financiranju** **javnih potreba Grada Koprivnice** |
| **Grad Koprivnica****Upravni odjel za društvene djelatnosti i europske poslove** |
| **Početak savjetovanja** **16. lipnja 2016.** | **Završetak savjetovanja****30. lipnja 2016.** |

**RAZLOG DONOŠENJA**

|  |
| --- |
| Članak 73. stavak 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01.– vjerodostojno tumačenje, 129/05., 109/07., 125/08., 36/09., 150/1., 144/12. i 19/13.-pročišćeni tekst) propisuje kako se, opći akt prije nego što stupi na snagu, obvezno objavljuje u službenom glasilu jedinice.  Temeljem članka 33. stavka 1. Zakona o udrugama (“Narodne novine” broj 74/14.) jedinice lokalne samouprave, između ostalih, financiraju i ugovaraju provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba, a iznimno, u slučajevima određenim odredbama članka 6. stavka 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.), financijska sredstva se mogu dodijeliti i bez objavljivanja javnog poziva. Gradsko vijeće Grada Koprivnice, na sjednici održanoj 6. srpnja 2015. godine, donijelo je Pravilnik o financiranju javnih potreba Grada Koprivnice („Glasnik Grada Koprivnice“ broj 3/15), kojim je regulirana dodjela financijskih sredstava udrugama građana putem javnog poziva, a na odgovarajući način se primjenjuje i kada se udrugama odobravaju nefinancijske podrške u pravima, pokretninama i nekretninama, te kada se financijska sredstva i nefinancijske podrške dodjeljuju bez raspisivanja javnog poziva. Primjenom navedenog Pravilnika pokazalo se da pojedine odredbe nije moguće primijeniti u svim fazama provođenja postupka odobravanja financijskih sredstava i nefinancijskih podrški udrugama građana bez raspisivanja javnog poziva, te se ukazala potreba za izradom posebnog akta kojim će navedeni postupak biti reguliran uvažavajući specifičnosti u odnosu na postupak provođenja javnog poziva. Obzirom na navedeno, potrebno je izmijeniti Pravilnik o financiranju javnih potreba Grada Koprivnice u dijelu koji se odnosi na dodjelu financijskih sredstava i nematerijalnih podrški bez raspisivanja javnog poziva, te dopuniti na način da se naglasi kako ovaj Pravilnik regulira postupke financiranja javnih potreba raspisivanjem javnog poziva.  Također je regulirano koja povjerenstva donose odluku po prigovoru u vezi neispunjavanja propisanih uvjeta poziva, te po prigovoru na odluku o neodobravanja sredstava ili visini dodijeljenih sredstava. Radi ujednačavanja terminologije, u cijelom tekstu Pravilnika riječ „natječaj“ zamjenjuje se riječju „poziv“. |

Pozivamo predstavnike zainteresirane javnosti da najkasnije do 30. lipnja 2016. godine dostave svoje komentare na Nacrt Pravilnika o izmjenama i dopunama Pravilnika o financiranju javnih potreba Grada Koprivnice, putem OBRASCA za savjetovanje na e-mail: marija.potrosko@koprivnica.hr

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Pravilnika o izmjenama i dopunama Pravilnika o financiranju javnih potreba Grada Koprivnice.